As dos cuencas hidrograficas se troban en o cuello á on que a depresión d'A Fueva s'estreteix con o tozal de Fuent de Campo por l'este y o tozal de Muro (el de Muro de Roda) por l'ueste, fendo-le una cintura, en o centro d'a qual se troba Tierrantona, o nuclio más poblau d'a subcomarca. En pus, en norte de Tierrantona s'extiende a cuenca d'A Nata, con poblacions como Fuent de Campo, Fosau, Sant Chuan y A Cabezonada; y en sud, a cuenca d'a Usía, con Tierrantona en cabeza y tamién lo más ta o norte (o barranco que trescruza Tierrantuna afluye dimpués en a Usía) con poblacions como Ranyín, Monclús, Formigals, Troncedo y Palo.